Mohammad Ashraf Ghani Ahmadzai ( Pashto / Dari : Template:Nq ; An haife shi a ranar 19 ga watan Mayu shekarar 1949) ɗan siyasan Afghanistan ne, masani, kuma masanin tattalin arziƙi wanda ya zama Shugaban Afghanistan tsakanin watan Satumba shekara ta 2014 da watan Agusta shekarar 2021. A ranar 15 ga watan Agustan shekarar 2021, Taliban ta ƙwace iko da Afghanistan kuma ya tsere daga kasar zuwa Hadaddiyar Daular Larabawa (UAE). A lokacin tserewarsa, ofishin jakadancin Afganistan da ke Tajikistan ya nemi Interpol ta cafke shi saboda almubazzaranci da dukiyar jama'a. An fara zaɓen Ghani a ranar 20 ga watan Satumba shekara ta 2014 kuma an sake zabensa a ranar 28 ga watan Satumba a zaɓen shugaban ƙasa na shekarar 2019. An sanar da shi a matsayin wanda ya yi nasara bayan tsawaita tsari a watan Fabrairu shekarar 2020 kuma an rantsar da shi a wa'adi na biyu ranar 9 ga watan Maris shekarar 2020. Masanin ilimin halayyar ɗan adam ta hanyar ilimi, a baya ya taba rike mukamin Ministan Kudi da Shugaban Jami'ar Kabul. Kafin ya dawo Afganistan a shekarar 2002, Ghani farfesa ne na ilmin ɗan adam a cibiyoyi da yawa